నికోలా టెస్లా
నికోలా సెర్బియన్ దంపతులకు క్రొయేషియాలోని స్మిల్యాన్ గ్రామంలో జన్మించాడు. ఈయన సరిగ్గా ఉరుములు మెరుపులతో వర్షం పడుతున్నప్పుడు అర్ధరాత్రి జన్మించాడని ఒక కథనం ఉంది.
కె. జె. ఏసుదాసు
ఏసుదాసు 1940 లో కేరళ లోని కొచ్చి లో ఓ క్యాథలిక్ కుటుంబంలో జన్మించాడు. ఆయన తల్లిదండ్రులు అగస్టీన్ జోసెఫ్, ఆలిస్ కుట్టి. తండ్రి మంచి గాయకుడు, మరియు నటుడు. భాగవతార్ గా ఆయనకు మంచి పేరుండేది. ఆయనకు మంచి ప్రతిభ ఉన్నా ఆర్థికంగా మాత్రం వెనుకబడి ఉండేవారు. తండ్రి ప్రభావంతో ఏసుదాసు కూడా చిన్నప్పటి నుంచి పాటలు పాడేవాడు. పదిహేడేళ్ళ వయసులో కర్ణాటక గాత్ర సంగీతంలో రాష్ట్రంలో మొదటి స్థానంలో నిలిచాడు. కొడుకులోని ప్రతిభను సానబెట్టడం కోసం తండ్రి అతన్ని తిరుపుణిత్తారయనిలోని సంగీత కళాశాలలో చేర్చాడు. మొదట్లో ఒక క్రైస్తవుడు కర్ణాటక సంగీతం ఏమి నేర్చుకుంటాడని అతన్ని సహ విద్యార్థులు గేలి చేసేవారు. తర్వాత పట్టుదలగా చదివిన ఏసుదాసు ఆ కళాశాలలోనే ప్రథముడిగా నిలిచాడు. తర్వాత త్రివేండ్రంలోని సంగీత అకాడమీ లో చేరాడు. అదే సమయంలో తండ్రి అనారోగ్యానికి గురయ్యాడు. తండ్రికి వైద్యం చేయించడం కోసం చిన్న చిన్న పనులు చేసేవాడు. కొద్ది కాలానికి ఆయన ఆసుపత్రిలోనే మరణించడంతో వీరి కుటుంబం మరింత కష్టాలపాలైంది.